Fotosenzitivita
Dobrý deň, koľko dní po doužívaní Biseptolu nemôžem ísť na slnko? Dnes mám totiž posledný deň a v pondelok idem do hôr na dovolenku.
Vopredďakujem
Dobrý deň.
Ďakujeme za Vašu otázku.
Výrobca lieku neuvádza žiadne informácie o eliminačnom polčase liečiv obsiahnutých v lieku Biseptol. V prípade, že netrpíte poruchou funkcie obličiek, výrazná kumulácia aktívnych látok v tele sa nepredpokladá. Napriek tomu časový úsek, za ktorý sa z tela eliminujú jednotlivé zložky, nie je možné jednoznačne stanoviť. Z týchto dôvodov odporúčam používať prípravky s ochranným faktorom, ideálne SPF 50, a ochranné oblečenie minimálne týždeň po doužívaní antibiotík.
Prajem pekný zvyšok dňa.
S pozdravom
Mgr. Barbora Bičanovská